WicipediA 

Bod dynol 


Bod dynol yw gair y gwyddonydd am ddyn. Person ydyw (neu 
"greadur deallus") sy'n perthyn i rywogaeth Homo sapiens', "human" 
yn Saesneg. Mae bod dynol yn greadur deudroed ac wedi'i osod yn 
y teulu biolegol a elwir yn HominidaeJ 1 ^ 2 ^ Mae tystiolaeth 
genynnol o ran DNA yn dangos mai cynefin neu darddle bodau 
dynol yw Affrica, ac iddynt ddod o'r fan honno tua 200,000 o 
flynydoedd yn ôl. 

Mae gan fodau dynol ymennydd sydd wedi datblygu llawer pellach 
na gweddill anifeiliaid, yn fiolegol felly. Gall resymoli yn 
haniaethol, gall ymwneud ag iaith, mewnsyllu a datms problemau 
fel mae nhw'n codi. Mae'r gallu ymenyddol hwn ynghyd â chorff 
fertigol, gyda breichiau rhydd i symud neu ddal a thrin erfyn yn ei 
alluogi i ddefnyddio arfau llawer mwy nag unrhyw anifail arall i 
amddiffyn ei hun, i weithio am fwyd neu i ymosod. 

Mae bodau dynol wedi eu dosbarthu ar hyd a lled y ddaear ar wahân 
i Antartig. Mae poblogaeth y ddaear bellach yn fwy na 6.7 biliwn, 
(data Gorffennaf, 2008)J 3 ^ Un isrywogaeth sydd ar gael: Homo 
sapiens sapiens. Mae'n famal ac felly'n bwydo ei blant gyda llaeth. 

Fel epaod, mae dyn yn gymdeithasol ei natur. Mae wedi mireinio'r 
grefft o gyfathrebu'n effeithiol er mwyn iddo fynegi ei hun, 
cyfnewid syniadau a threfnu gweithgareddau. Mae wedi creu 
strwythurau cymdeithasol cywrain a chymhleth o grwpiau sy'n 
cydweithio ac yn cystadlu yn erbyn ei gilydd; grwpiau mor wahanol 
â'r teulu a chenhedloedd. Mae'r cydymwneud hwn rhwng dyn a dyn 
wedi sefydlu dros y milenias diwethaf draddodiadau, defodau, 
moesau, gwerthoedd a safon dderbyniol gan gymdeithas drwy 
gyfundrefn o ddeddfau. Gall dyn werthfawrogi harddwch ac 
estheteg sydd ynghyd â'r awydd i fynegi ei hun wedi arwain at 
gelfyddyd, llenyddiaeth a cherddoriaeth. 

Cynhanes Cymru 


Gellir dweud bod tri math o fod dynol yng Nghymru yn ystod y 
cyfnod cynhanes (a phrotohanes): 

1. dyn Neanderthal cynnar yn Ogof Bontnewydd, ger 
Llanelwy - 225,000 CP; 

2. dyn Neanderthal clasurol yn Ogof Coygan, Sir Gaerfyrddin 
- 50,000 CP; 

3. bod dynol modern yn Ogof Paviland, Gŵyr- 26,000 CP. 


Bod dynol 



Pâr o Wlad Tai yn cario planhigyn 


banana adref i fwydo'u moch. 

Dosbarthiad gwyddonol 


Teyrnas: 

Animalia 

Ffylwm: 

Chordata 

Dosbarth: 

Mammalia 

Urdd: 

Primates 

Teulu: 

Hominidae 

Genws: 

Homo 

Rhywogaeth: 

H. sapiens 

Isrywogaeth: 

H. s. sapiens 


Enw trienwol 

Homo sapiens sapiens 

Linnaeus, 1758 





























Gwyddom hyn gan fod eu hesgyrn wedi'u canfod yno; dim ond llond dwrn o ddannedd yn Ogof 
Bontnewydd ac mae'r dystiolaeth yn gymharol brin. 

Gweler hefyd 

